

**Тұрғын үйді пайдалануға төлем мөлшерін белгілеу туралы**

***Күшін жойған***

Шығыс Қазақстан облысы Зайсан ауданы әкімдігінің 2011 жылғы 18 сәуірдегі N 359 қаулысы. Шығыс Қазақстан облысы Әділет департаментінің Зайсан аудандық әділет басқармасында 2011 жылғы 20 мамырда 5-11-134 тіркелді. Күші жойылды - ШҚО Зайсан ауданы әкімдігінің 2012 жылғы 02 шілдедегі N 1078 қаулысымен

      Ескерту. Күші жойылды - ШҚО Зайсан ауданы әкімдігінің 2012.07.02 N 1078 қаулысымен.

      Қазақстан Республикасының 1997 жылғы 16 сәуірдегі «Тұрғын үй қатынастары туралы» Заңының 97 бабының 1-тармағына сәйкес Зайсан ауданының әкімдігі **ҚАУЛЫ ЕТЕДІ:**

      1. Мемлекеттік жалдау үйлерінде тұрғын үйді пайдаланғаны үшін жалпы алаңының бір шаршы метріне ай сайынғы төлем мөлшері осы қаулының қосымшасына сәйкес белгіленсін.

      2. Осы қаулының орындалуын бақылау аудан әкімінің орынбасары Р.Қ. Сансызбаевқа жүктелсін.

      3. Осы қаулы оның алғашқы ресми жарияланған күнінен кейін он күнтізбелік күн өткен соң қолданысқа енгізіледі.

*Аудан әкімі                                С. Зайнулдин*

Зайсан ауданы әкімдігінің

2011 жылғы 18 сәуірдегі

№ 359 қаулысына қосымша

 **Мемлекеттік жалдау үйлерінде тұрғын үйді**
**пайдаланғаны үшін жалпы алаңының бір шаршы метріне**
**ай сайынғы төлем мөлшері**

      Төлем мөлшері мына формула бойынша есептеледі:

      А = Ц : Т : 12 ай

      64,44 = 64992,25: 125: 12,

      ондағы:

      А – мемлекеттік жалдау үйлерінде тұрғын үйді пайдалануға төлем, теңге;

      Ц – тұрғын үйдің жалпы алаңының бір шаршы метрінің құрылыс құны, теңге, 64992 (алпыс бес мың тоғыз жүз тоқсан екі) теңге 25 (жиырма бес ) тиын;

      Т – ғимараттың қызмет ету есептік мерзімі, жыл, 125 (жүз жиырма бес) жыл.

|  |  |  |
| --- | --- | --- |
| р/с № | Үйдің мекен жайы | Төлем мөлшері |
| 1 | 2 | 3 |
| 1 | Зайсан қаласы, Спамбетов көшесі, 1 | 64 (алпыс төрт) теңге 44 (қырық төрт) тиын |

*Аппарат басшысы                            Н. Қараталов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК